**Zmluva o dielo**

**„****Bezbariérové rampy pre imobilných občanov do základných škôl“**

uzatvorená podľa § 536 a nasl. zák. č. 513/1991 Zb. Obchodného zákonník v platnom znení

(ďalej len „**Obchodný zákonník**“)

(ďalej len „**zmluva**“)

**Zmluvné strany**

**Objednávateľ:** **Mestská časť Bratislava - Petržalka**

so sídlom: Kutlíkova č. 17, 851 02 Bratislava 5

Zastúpená: Ing. Ján Hrčka, starosta

IČO: 00 603 201

DIČ: 2020936643

Banka: Prima Banka Slovensko a.s.

Číslo účtu: 1800599001/5600

IBAN: SK41 5600 0000 0018 0059 9001

(ďalej len „**objednávateľ**“)

**Dodávateľ:** [•]

so sídlom: [•]

Zastúpený: [•]

IČO: [•]

DIČ: [•]

IČ DPH: [•]

Číslo účtu: [•]

IBAN: [•]

Zapísaná v obchodnom registri: [•]

(ďalej len „**dodávateľ**“)

(objednávateľ a dodávateľ spolu ďalej ako „**zmluvné strany**“ alebo jednotlivo ako „**zmluvná strana**“)

**Preambula**

* + - 1. Dodávateľ (úspešný uchádzač), predložil objednávateľovi ako verejnému obstarávateľovi svoju ponuku vo verejnom obstarávaní podľa podmienok a požiadaviek na predmet zákazky, uvedených v súťažných podkladoch (výzva na predloženie cenovej ponuky) na predmet zákazky s nízkou hodnotou **„Bezbariérové rampy pre imobilných občanov do základných škôl“** zadávanej postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

1. Dodávateľ prehlasuje, že on ako aj ním zmluvne poverení zamestnanci sú odborne kvalifikovaní a spôsobilí k vykonávaniu predmetu zmluvy podľa slovenských právnych predpisov a noriem.

**Článok I.**

**Predmet zmluvy**

1. Predmetom tejto zmluvy je záväzok dodávateľa vykonať pre objednávateľa dielo s názvom: **„Bezbariérové rampy pre imobilných občanov do základných škôl“** (ďalej len „**dielo**“), ktoré sa zaväzuje dodávateľ vykonať pre objednávateľa v súlade so súťažnými podkladmi, ako aj v súlade s touto zmluvou a jej prílohami, ktoré sú jej neoddeliteľnou súčasťou a dielo dokončené riadne a včas odovzdať objednávateľovi a záväzok objednávateľa zaplatiť dodávateľovi cenu za jeho vykonanie v súlade s cenovou ponukou, ktorá tvorí ako *Príloha č. 2* neoddeliteľnú súčasť tejto zmluvy.
2. Dodávateľ je povinný dielo vykonať podľa *Prílohy č. 3* – Návrhy požadovaného vykonania diela, ktorá je súčasťou tejto zmluvy a v cenách v rozsahu podľa predloženej cenovej ponuky (*Príloha č. 2* tejto zmluvy).
3. Vykonanie diela spočíva v realizácií bezbariérových rámp pre imobilných občanov do nasledovných základných škôl: **ZŠ Dudova 2, 851 02 Bratislava,** **ZŠ Nobelovo nám. 6, 851 01 Bratislava**, **ZŠ Pankúchova 4, 851 04 Bratislava,** **ZŠ Tupolevova 20, 851 01 Bratislava,** **ZŠ Budatínska 61, 851 06 Bratislava, ZŠ Lachova 1, 851 03 Bratislava**, a to v zmysle priložených príloh, ktoré sú nedeliteľnou súčasťou tejto zmluvy.
4. Dodávateľ je povinný vykonať dielo v mieste plnenia určenom objednávateľom v bode 3. tohto článku zmluvy, vrátane jeho montáže a uvedenia do stavu spôsobilého na jeho plnohodnotné užívanie.
5. Dodávateľ je povinný vykonať dielo tak, aby dielo vyhovovalo všetkým príslušným normám   
   a predpisom, vyhláške č. 532/2002 Z. z. Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, ako aj požiadavkám objednávateľa.
6. Dodávateľ sa zaväzuje vyhotoviť dielo vo vlastnom mene a na vlastnú zodpovednosť.
7. Dodávateľ potvrdzuje, že sa plne oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela. Dodávateľ prehlasuje, že disponuje takými kapacitami a odbornými znalosťami, ktoré sú na kvalitné zhotovenie diela potrebné.

**Článok II.**

**Doba realizácie diela**

1. Dodávateľ sa zaväzuje vykonať dielo v nasledovných termínoch:

1.1. začatie realizácie diela: dodávateľ je povinný začať realizáciu diela do 2 pracovných dní od prevzatia miesta plnenia,

1.2. termín ukončenia prác na diele a odovzdanie diela objednávateľovi do 8 týždňov od prevzatia všetkých miest plnenia uvedených v článku I. bod 3. tejto zmluvy,

1.3. realizácia diela v počte: 8 kalendárnych týždňov zohľadňuje vecný a časový harmonogram realizácie diela, ktorý tvorí *Prílohu č. 1* tejto zmluvy,

1.4. uvoľnenie každého miesta plnenia ku dňu odovzdania a prevzatia diela.

1. Zmluvné strany sa dohodli, že objednávateľ umožní dodávateľovi prístup na miesta plnenia diela, ak ho o to dodávateľ písomne vyzve minimálne 3 pracovné dni vopred.
2. Zmluvné strany o prístupe na miesto plnenia spíšu protokol odovzdaní a prevzatí miesta plnenia, a to za všetky miesta plnenia diela uvedené v článku I. bod 3 tejto zmluvy samostatne.
3. Ak sa dodávateľ:
   1. bez ospravedlnenia nedostaví na objednávateľom alebo ním navrhnutý termín odovzdania a prevzatia miesta plnenia, alebo
   2. bezdôvodne neprevezme miesto plnenia;
   3. bude so začiatkom realizácie diela podľa stanoveného harmonogramu v omeškaní o viac ako jeden týždeň;

objednávateľ je oprávnený odstúpiť od tejto zmluvy a požadovať od dodávateľa úhradu zmluvnej pokuty vo výške 500,- EUR. Ak dodávateľ nezačne vykonávať dielo do 2 dní od prevzatia miesta plnenia, objednávateľ je oprávnený odstúpiť od zmluvy a požadovať od dodávateľa úhradu zmluvnej pokuty vo výške 2.500,- EUR.

1. Dodávateľ nie je v omeškaní s realizáciou diela, ak k omeškaniu dôjde z dôvodu tzv. vyššej moci, t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy) alebo z dôvodu vydania príkazov, zákazov, obmedzení, vydaných orgánmi verejnej moci, ak neboli vydané v dôsledku konania alebo nekonania dodávateľa. V prípade vzniku omeškania dodávateľa podľa tohto bodu zmluvy, zmluvné strany určia nové lehoty na vykonanie diela podľa dĺžky preukázaného omeškania dodávateľa z dôvodu tzv. vyššej moci, a to písomným dodatkom k tejto zmluve podpísaným oboma zmluvnými stranami.
2. Dodávateľ je povinný vykonať dielo podľa vecného a časového harmonogramu diela, v ktorom bude uvedený presný rozvrh prác a dodávok a ktorý je *Prílohou č. 1* tejto zmluvy a je jej neoddeliteľnou súčasťou.
3. Ukončením prác na diele sa rozumie riadne odovzdanie diela objednávateľovi protokolom o odovzdaní a prevzatí, v ktorom bude oboma zmluvnými stranami stanovené, že dielo je odovzdané bez vád a nedorobkov a ktorý musí byť podpísaný oboma zmluvnými stranami.
4. Ak dodávateľ mešká s dodaním diela podľa ustanovení v tomto článku zmluvy, objednávateľ je oprávnený žiadať náhradu škody v zmysle § 373 a nasledujúcich Obchodného zákonníka a zároveň od tejto zmluvy odstúpiť.

**Článok III.**

**Cena za vykonanie diela**

1. Dohodnutá zmluvná cena je určená na základe cenovej ponuky dodávateľa, ktorá tvorí *Prílohu č. 2* tejto zmluvy.
2. Cena za vykonanie diela podľa bodu 3. tohto článku zmluvy, čo do rozsahu a množstva je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a Vyhlášky MF SR č. 87/1996 Z. z., ktorou sa vykonáva zákon o cenách v znení neskorších zmien a doplnkov, ako pevná cena.
3. Cena za vykonanie diela je totožná s ponúkanou cenou a je nasledovná:

Celková cena: [•] Eur bez DPH

(slovom: [•] Eur bez DPH)

Sadzba DPH v %: [•]

**Celková cena:** [•] **Eur s DPH**

(slovom: [•] Eur s DPH).

(ďalej len „**cena diela**“)

DPH bude účtovaná v aktuálnej sadzbe podľa príslušných právnych predpisov platných v čase fakturácie.

1. Celková cena podľa bodu 3 tejto zmluvy je stanovená ako súčet cien všetkých položiek v mene Euro, uvedených v cenovej ponuke. Cenová ponuka tvorí *Prílohu č. 2* tejto zmluvy a je jej neoddeliteľnou súčasťou.
2. Cena diela je stanovená na základe poznania, ktoré dodávateľ získal z tejto zmluvy a jej príloh, ktoré sú jej neoddeliteľnou súčasťou, ako aj z predložených požiadaviek objednávateľa, a i fyzickej obhliadky miesta plnenia diela, ak sa jej zúčastnil.
3. Dodávateľ vykoná dielo podľa tejto zmluvy bez záloh a preddavkov. Zmluvné strany berú na vedomie, že cena diela je úplná pre účely vykonania diela podľa tejto zmluvy. Cena diela je nemenná a záväzná počas celej doby trvania zmluvy.
4. Dodávateľovi prislúcha úhrada ceny diela iba za skutočne dodané a zmontované dielo. Zmluvné strany berú na vedomie, že cena diela je úplná pre účely vykonania diela podľa tejto zmluvy. Cena diela je nemenná a záväzná počas celej doby trvania zmluvy.
5. Dohodnutá zmluvná cena diela obsahuje všetky náklady súvisiace s predmetom plnenia (vrátane dopravy, skladovania materiálov a pod.). Dohodnutá zmluvná cena diela predstavuje dohodnutú hodnotu všetkých plnení a záväzkov dodávateľa podľa tejto zmluvy vrátane záväzkov vyplývajúcich z dodávateľom poskytnutej záruky za kvalitu diela. V cene diela sú zahrnuté všetky náklady dodávateľa potrebné k zhotoveniu diela.
6. Všetky poplatky a náklady spojené s odvozom, so skládkou, likvidáciou či s iným nakladaním s odpadmi, obalmi a inými nepotrebnými materiálmi pri vykonávaní diela znáša dodávateľ a sú zahrnuté v cene diela. Náklady na vypratanie miesta plnenia hradí dodávateľ a sú súčasťou ceny diela. Dodávateľ znáša i všetky náklady spojené s ochrannými a bezpečnostnými opatreniami potrebnými pri vykonávaní diela a sú súčasťou ceny diela.

**Článok IV.**

**Vlastnícke právo na zhotovované dielo a nebezpečenstvo škody na ňom**

1. Vlastníkom zhotovovaného diela je objednávateľ. Objednávateľ sa stáva vlastníkom akéhokoľvek materiálu, technológie, zariadení a iných súčastí diela jeho zapracovaním do diela, bez ohľadu na skutočnosť, či je alebo nie je možné tieto materiály, technológie, zariadenia alebo iné súčasti diela oddeliť bez znehodnotenia diela. Vlastníctvo prechádza na objednávateľa okamihom zaplatenia ceny diela dodávateľovi po protokolárnom odovzdaní a prevzatí diela.
2. Nebezpečenstvo za škody na diele znáša dodávateľ a prechádza na objednávateľa dňom odovzdania a prevzatia diela uvedenom v protokole o odovzdaní a prevzatí diela v celom rozsahu dohodnutom v tejto zmluve.
3. Dodávateľ sa zaväzuje odstrániť na vlastné náklady akékoľvek škody na majetku objednávateľa alebo tretích osôb vzniknuté v súvislosti s vykonávaním diela, a to uvedením veci do predošlého stavu najneskôr v lehote 10 dní od vzniku škody. Pokiaľ uvedenie veci do predošlého stavu nie je možné a účelné, dodávateľ sa zaväzuje nahradiť vzniknutú škodu v peniazoch najneskôr v lehote 30 dní od jej vzniku.
4. Dodávateľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa dodávateľ zaväzuje udržiavať v platnosti po celý čas platnosti a účinnosti tejto zmluvy. Dodávateľ je povinný do 3 dní odo dňa doručenia žiadosti objednávateľa na predloženie potvrdení o týchto poisteniach, preukázať objednávateľovi existenciu uvedených poistení. V prípade, že dodávateľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto zmluvy a/alebo dodávateľ v lehote 3 dní odo dňa doručenia žiadosti objednávateľa na predloženie potvrdení o týchto poisteniach, existenciu poistení objednávateľovi nepreukáže, objednávateľ má právo od tejto zmluvy odstúpiť. V prípade, že dodávateľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto zmluvy a/alebo dodávateľ v lehote 3 dní odo dňa doručenia žiadosti objednávateľa na predloženie potvrdení o týchto poisteniach, existenciu poistení objednávateľovi nepreukáže, je dodávateľ povinný uhradiť objednávateľovi zmluvnú pokutu vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť dodávateľa zabezpečená zmluvnou pokutou ani právo objednávateľa na náhradu škody v plnej výške.

**Článok V.**

**Podmienky a kontrola vykonania diela**

1. Dodávateľ sa zaväzuje, že bude pri vykonávaní diela postupovať s odbornou starostlivosťou. Dodávateľ vykonáva činnosti spojené s plnením predmetu zmluvy na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, zákony, vyhlášky platné v SR, stavebný zákon, zákon o bezpečnosti a ochrane zdravia pri práci, vyhlášku, ktorou sa ustanovujú podrobnosti na zaistenie bezpečnosti a ochrany zdravia pri práci pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení, zákon o životnom prostredí, zákon o odpadoch, zákon o ovzduší, zákon o vodách a zákon ochrane pred požiarmi.
2. Počas vykonávania diela sa dodávateľ zaväzuje dodržiavať ustanovenia vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Dodávateľ zodpovedá za bezpečnosť a ochranu zdravia pri vykonávaní diela a za všetky prípadné škody zavinené svojou činnosťou. Dodávateľ sa zároveň zaväzuje, že práce na diele budú vykonávané v súlade s opatreniami na ochranu pred požiarmi.
3. Dodávateľ zabezpečí počas realizácie prác na diele maximálne možné zamedzenie prašnosti a hlučnosti a je povinný dodržiavať predpisy o ochrane životného prostredia. Dodávateľ je povinný na mieste plnenia udržiavať poriadok a čistotu. Po ukončení prác je dodávateľ povinný na svoje náklady, ku dňu odovzdania a prevzatia diela vyčistiť miesto plnenia a odviezť odpad vzniknutý jeho činnosťou na skládku. V prípade vzniku akýchkoľvek odpadov pri vykonávaní diela je dodávateľ zodpovedný za nakladanie s týmito odpadmi a v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a je povinný plniť všetky povinnosti, ktoré prislúchajú držiteľovi odpadu v zmysle príslušných ustanovení zákona o odpadoch. Dodávateľ je po skončení vykonávania prác na diele povinný odovzdať objednávateľovi potvrdenie o uskladnení odpadu. Doklady o množstve a spôsobe nakladania s odpadmi je dodávateľ objednávateľovi povinný predložiť alebo odovzdať aj kedykoľvek na vyžiadanie objednávateľa. V prípade, ak vznikne objednávateľovi akákoľvek škoda v súvislosti s porušením povinností dodávateľa dodržiavať ustanovenia v oblasti nakladania s odpadmi, dodávateľ je povinný túto škodu objednávateľovi nahradiť.
4. Objednávateľ zaistí dodávateľovi prístup do riešených priestorov objektu ZŠ a umožní mu vykonávať práce v pracovných dňoch. Dodávateľ je oprávnený požiadať vopred v dostatočnom časovom predstihu objednávateľa o vykonávanie nehlučných prác aj v dňoch pracovného pokoja, pričom objednávateľ, ak to bude v súlade s VZN Mestskej časti, za tým účelom zaistí dodávateľovi prístup do objektu ZŠ.
5. Pri realizácii na diela je dodávateľ povinný počínať si s odbornou starostlivosťou, chrániť záujmy a majetok objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie.
6. Objednávateľ, resp. ním poverené osoby, je oprávnený priebežne kontrolovať realizáciu diela. Ak objednávateľ zistí, že dodávateľ vykonáva dielo v rozpore so svojimi povinnosťami, objednávateľ je oprávnený dožadovať sa toho, aby dodávateľ odstránil vady vzniknuté vadným vykonávaním diela a dielo vykonal riadnym spôsobom. V prípade, že dodávateľ tak neurobí v určenej lehote na to stanovenej a postup dodávaeľa by viedol k porušeniu zmluvy, je objednávateľ oprávnený odstúpiť od zmluvy v zmysle § 345 Obchodného zákonníka.
7. Osoby, poverené vykonávaním funkcie technického dozoru objednávateľa, kontrolou realizovaných prác a prevzatím diela, budú objednávateľom oznámené dodávateľovi pri prevzatí miesta plnenia diela dodávateľom. Oprávneným zástupcom objednávateľa na podpis protokolu o odovzdaní a prevzatí diela je starosta MČ Bratislava-Petržalka alebo ním písomne splnomocnená osoba na prevzatie diela podľa tejto zmluvy.
8. Dodávateľ je povinný umožniť slovenským kontrolným orgánom a zástupcom objednávateľa, aby vykonali kontrolu a dozor na mieste plnenia diela v súlade s platnými právnymi predpismi.
9. Dodávateľ sa zaväzuje, že vyprace miesto plnenia ku dňu odovzdania a prevzatia vykonaného diela objednávateľovi.
10. Dodávateľ sa zaväzuje, že nebude v súvislosti s vykonávaním prác na diele, ktoré sú predmetom zmluvy zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**zákon o nelegálnej práci**“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
11. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú objednávateľovi na základe dohody dodáva alebo poskytuje dodávateľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u  dodávateľa a  dodávateľ sa zaväzuje túto pokutu objednávateľovi v plnej výške nahradiť.
12. Pokiaľ dodávateľ ako uchádzač v rámci verejného obstarávania, ktorého výsledkom je táto zmluva, využil na preukázanie technickej alebo odbornej spôsobilosti kapacity inej osoby alebo vlastného zamestnanca, dodávateľ je povinný skutočne využívať tieto kapacity inej osoby alebo vlastného zamestnanca pri realizácii predmetu zmluvy, a to počas celej doby trvania tejto zmluvy.
13. Objednávateľ zabezpečí dodávateľovi užívanie priestorov miesta plnenia po dobu realizácie diela ako aj po dobu potrebnú na prípadné vypratanie miesta plnenia. Objednávateľ poskytne na mieste plnenia realizácie diela v prípade, ak to bude potrebné, napojenie na zdroje el. energie. Za účelom vylúčenia pochybností zmluvné strany deklarujú, že objednávateľ nezabezpečuje stráženie miesta plnenia a nezodpovedá za prípadné straty, poškodenia či zničenia uskladnených vecí dodávateľa, resp. tretích osôb.
14. Dodávateľ súhlasí, aby bol vecný a časový harmonogram realizácie diela uvedený v *Prílohe č. 1* tejto zmluvy, v prípade potreby objednávateľa aktualizovaný.
15. Dodávateľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu diela.
16. Dodávateľ sa zaväzuje zabezpečiť na vlastné náklady vykonanie všetkých skúšok potrebných pri realizácii diela, pokiaľ je ich vykonanie požadované všeobecne záväznými právnymi predpismi a to tak, aby boli tieto vykonané najneskôr v deň odovzdania a prevzatia diela objednávateľom.
17. Dodávateľ je povinný dokladovať kvalitu vykonaných prác na diele a zároveň doložiť doklady, ktoré budú dokumentovať zabezpečenie požadovaných kvalitatívnych ukazovateľov diela (napr. certifikáty výrobkov, atesty, záručné listy, revízne správy, vyhlásenie o zhode atď.).
18. Dodávateľ sa zaväzuje, že všetky materiály a technológie použité pri realizácii diela budú spĺňať parametre potrebné pre výber dodávateľa prostredníctvom verejného obstarávania.
19. Ak sa na dodávateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je dodávateľ aj jeho subdodávatelia povinný dodržať túto povinnosť po celú dobu trvania zmluvy, pričom dodávateľ sa zaväzuje zabezpečiť splnenie tejto povinnosti aj zo strany subdodávateľov.
20. Dodávateľ nesmie vyhotovenie diela ako celok odovzdať na zhotovenie inému subjektu. Časť diela môže odovzdať na zhotovenie svojmu subdodávateľovi uvedenému v zozname subdodávateľov, ktorý tvorí *Prílohu č. 4* zmluvy. Súhlas objednávateľa s vykonaním diela prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.
21. Počas trvania zmluvy je dodávateľ oprávnený zmeniť subdodávateľa uvedeného v *Prílohe č. 4* zmluvy výlučne na základe dodatku k tejto zmluvy. Nový subdodávateľ musí spĺňať povinnosť zápisu v registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa a pod.). Dodávateľ vyhlasuje, že *Príloha č. 4* zmluvy obsahuje aktuálne a úplné údaje podľa ustanovenia § 41 ods. 3, 4, 6 zákona o verejnom obstarávaní. Zmenu údajov uvedených v *Prílohe č. 4* je dodávateľ povinný bezodkladne písomne oznámiť objednávateľovi, pričom zmluvné strany sa dohodli, že na zmenu uvedených údajov nie je potrebné uzatvoriť dodatok k tejto zmluve.
22. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného dodávateľa.
23. Plnenie predmetu zmluvy, ktorého vykonávaním poveril dodávateľ na základe zmluvného vzťahu subdodávateľa, nesmie byť zverená subdodávateľom tretej osobe.
24. Každé poverenie subdodávateľa vykonaním časti predmetu zmluvy (neuvedenej v zozname subdodávateľov podľa *Prílohy č. 4 zmluvy*) a každá zmena subdodávateľa bez predchádzajúceho písomného dodatku k tejto zmluve sa považuje za podstatné porušenie zmluvy a objednávateľ je oprávnený od zmluvy odstúpiť.

**Článok VI.**

**Odovzdanie diela**

1. Dodávateľ zodpovedá za to, že dielo je zhotovené podľa podmienok dohodnutých v tejto zmluve a jej prílohách, ktoré sú jej neoddeliteľnou súčasťou, podľa podkladov predložených objednávateľom, riadi sa faktickým stavom riešených priestorov, zodpovedá všetkým príslušným technickým normám a všeobecne záväzným právnym predpisom a nemá žiadne vady, ktoré by rušili alebo znižovali hodnotu alebo schopnosť jeho použitia zvyčajným alebo v zmluve predpokladaným spôsobom.
2. Objednávateľ prevezme dielo len v prípade, že bude vykonané podľa tejto zmluvy a jej príloh, ktoré sú jej neoddeliteľnou súčasťou, požiadaviek objednávateľa, záväzných noriem a predpisov, bez vád a nedorobkov. Pre vylúčenie pochybností objednávateľ nie je povinný prevziať dielo s akýmikoľvek vadami a nedorobkami, vrátane drobných vád a nedorobkov.
3. Dodávateľ sa zaväzuje riadne dokončené dielo odovzdať objednávateľovi v termíne podľa článku II. bod 1.2. zmluvy. Dodávateľ sa zaväzuje písomne vyzvať objednávateľa na prevzatie diela aspoň 3 pracovné dni pred plánovaným termínom odovzdania diela. Pokiaľ objednávateľovi navrhovaný termín nevyhovuje, objednávateľ je oprávnený navrhnúť iný termín odovzdania diela, najneskôr však 3 pracovných dní odo dňa pôvodne navrhnutého termínu. Ak objednávateľ odmietne prevziať dielo je povinný túto skutočnosť uviesť do protokolu o odovzdaní a prevzatí diela, v ktorom uvedie dôvody a vady, pre ktoré odmietol dielo prevziať. Po odstránení týchto vád resp. nedorobkov, pre ktoré dielo nebolo prevzaté objednávateľom, sa zopakuje odovzdanie a prevzatie diela podľa ustanovení tohto článku tejto zmluvy.
4. Objednávateľ prevezme dielo dokončené v súlade s touto zmluvou od dodávateľa písomným protokolom o odovzdaní a prevzatí diela. Protokol bude podpísaný poverenými zástupcami zmluvných strán a bude obsahovať najmä:
   * zhodnotenie kvantity a kvality vykonaného diela,
   * súpis drobných vád a nedorobkov, ktoré nebránia riadnemu užívaniu diela s termínmi na ich odstránenie, pokiaľ sa objednávateľ rozhodne prevziať dielo s drobnými vadami a nedorobkami,
   * prehlásenie objednávateľa, že dielo preberá, ak nie, objednávateľ musí uviesť v zápise dôvody prečo dielo neprevzal, pričom opodstatnené dôvody k neprevzatiu diela sú aj drobné vady a nedorobky,
   * prípadné iné dohody objednávateľa a dodávateľa.
5. Za deň odovzdania diela objednávateľovi sa rozumie deň podpisu protokolu o odovzdaní a prevzatí diela oboma zmluvnými stranami. Oprávneným zástupcom objednávateľa na podpis protokolu o odovzdaní a prevzatí diela je starosta MČ Bratislava-Petržalka alebo ním písomne splnomocnená osoba na prevzatie diela podľa tejto zmluvy.
6. Zmluvné strany o odovzdaní diela spíšu protokol odovzdaní a prevzatí diela, a to za každé miesto plnenia diela uvedené v článku I. bod 3 tejto zmluvy samostatne.

**Článok VII.**

Záručná doba, zodpovednosť za vady a reklamácia

1. Dodávateľ zodpovedá za tie vady diela, ktoré malo v čase odovzdania a vady vzniknuté po tomto čase, ak vznikli porušením povinností dodávateľa.
2. Dodávateľ je zodpovedný za to, že dielo je zhotovené podľa podmienok dohodnutých v tejto zmluve a jej prílohách, ktoré sú jej neoddeliteľnou súčasťou, podľa podkladov predložených objednávateľom, riadi sa faktickým stavom riešených priestorov, zodpovedá všetkým príslušným technickým normám a všeobecne záväzným právnym predpisom a nemá žiadne vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným spôsobom.
3. Dodávateľ poskytuje v zmysle § 563 ods. 2 v spojení s § 429 Obchodného zákonníka objednávateľovi záruku za akosť diela spočívajúcu v tom, že dielo bude počas záručnej doby spôsobilé pre použitie k obvyklým účelom a zachová si obvyklé vlastnosti.
4. Ak odovzdané dielo bude mať vady, má objednávateľ právo na dodatočné bezplatné odstránenie vád, a to odstránenie vád dodaním náhradného plnenia alebo dodaním chýbajúceho plnenia alebo odstránenie právnych vád alebo odstránenie vád opravou, ak sú opraviteľné. Ak vady nie je možné úplne odstrániť a takéto vady nebránia riadnemu užívaniu diela v súlade s účelom diela, má objednávateľ nárok na primeranú zľavu z ceny, ktorá bude dohodnutá medzi zmluvnými stranami. Spôsob odstránenia vady oznámi objednávateľ v oznámení o vadách diela.
5. Ak je vada, ktorá podstatne ovplyvňuje použiteľnosť diela zavinená dodávateľom a objednávateľovi vznikla z dôvodu vady škoda, je dodávateľ povinný uhradiť objednávateľovi túto škodu v zmysle § 373 a nasl. Obchodného zákonníka.
6. Dodávateľ zaručuje, že dielo bude mať vlastnosti v zmysle požiadaviek na predmet zmluvy počas záručnej doby 60 mesiacov odo dňa protokolárneho odovzdania diela, a to v súlade s článkom VI. bod 6 zmluvy, na základe protokolu o odovzdaní a prevzatí diela, ktorý bude podpísaný zodpovednými zástupcami oboch zmluvných strán na mieste plnenia. Protokol o odovzdaní a prevzatí diela vystaví dodávateľ.
7. Dodávateľ sa zaväzuje, že prípadné vady diela odstráni bezplatne a bez zbytočného odkladu po uplatnení oprávnenej reklamácie a ak nie je zmluvnými stranami dohodnuté inak, tak najneskôr v lehote:
8. do 24 hodín od doručenia oznámenia vád dodávateľovi pri vadách brániacich užívaniu diela alebo vadách, pri ktorých hrozí bezprostredné riziko nebezpečenstva škody na zdraví, na živote alebo na majetku,
9. do 15 dní od doručenia oznámenia vád dodávateľovi pri ostatných vadách.
10. Dodávateľ sa zaväzuje, že prípadné vady diela odstráni bezplatne v súlade s bodom 7. tohto článku zmluvy. Poskytovaním bezplatného záručného servisu sa rozumie bezplatné odstránenie nedostatkov a porúch na diele, vrátane opráv, servisných prác, technickej podpory, po dobu príslušnej záručnej doby podľa predchádzajúcich bodov tohto článku zmluvy, od protokolárneho odovzdania a prevzatia diela.
11. V prípade, ak dodávateľ nezačne s odstraňovaním vady alebo neodstráni vady riadne a včas v súlade s bodom 7. tohto článku zmluvy, má objednávateľ právo vadu odstrániť sám, resp. pomocou iného dodávateľa na náklady dodávateľa, tým nie je dotknuté právo objednávateľa a zodpovednosť dodávateľa zo záruky za akosť až po dobu jej uplynutia podľa bodu 6. tohto článku zmluvy.
12. Prípadnú reklamáciu vady plnenia predmetu tejto zmluvy je objednávateľ povinný uplatniť u dodávateľa v súlade s § 562 Obchodného zákonníka .
13. Do záručnej doby sa nezapočítava čas od oznámenia vady diela až do odstránenia príslušnej vady. V prípade, ak dôjde k výmene časti diela, pre túto časť plynie nová záručná doba. Objednávateľ sa zaväzuje dodávateľovi písomne potvrdiť skutočnosť, že vada diela bola odstránená, až po jej skutočnom odstránení.

**Článok VIII.**

**Platobné podmienky**

1. Právo na vystavenie faktúry a zaplatenie ceny diela vzniká dodávateľovi po úplnom dodaní celého diela podľa tejto zmluvy a jeho odovzdaní na základe protokolu o odovzdaní a prevzatí diela. Podkladom pre zaplatenie ceny diela bude faktúra vystavená dodávateľom, doložená protokolom o odovzdaní a prevzatí diela. Na faktúre musí byť dielo rozpísané podľa základných škôl uvedených v článku I. bod. 3. tejto zmluvy.
2. Objednávateľ je povinný zaplatiť faktúru v lehote do 30 dní odo dňa jej doručenia. Zaplatenie faktúry je podmienené riadnym dodaním celého diela v každom mieste plnenia podľa článku I. bod 3. tejto zmluvy a jeho úspešným protokolárnym odovzdaním a prevzatím.
3. Faktúra musí obsahovať všetky údaje podľa § 74 zák. č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“).
4. V prípade, že faktúra nebude obsahovať náležitosti uvedené v tejto zmluve, ako aj v prípade chybného vyúčtovania ceny diela alebo nesprávneho uvedenia iných údajov alebo náležitostí, je objednávateľ oprávnený vrátiť faktúru dodávateľovi na doplnenie, resp. prepracovanie. V takomto prípade nová lehota splatnosti začne plynúť doručením opravenej alebo novo vystavenej faktúry objednávateľovi.
5. Suma faktúry nesmie presiahnuť dohodnutú cenu diela podľa článku III. bod 3. tejto zmluvy. Objednávateľ nie je povinný uhradiť dodávateľovi akúkoľvek čiastku nad rámec dohodnutej ceny za dielo, a to či už na základe faktúry, či iných skutočností pokiaľ nedôjde k uzavretiu dodatku k tejto zmluve.
6. V prípade, že dôjde k zrušeniu alebo odstúpeniu od tejto zmluvy z dôvodu na strane objednávateľa, bude dodávateľ fakturovať skutočne vykonané práce na rozpracovanom diele vo vzájomne dohodnutej výške zodpovedajúcej už vykonaným prácam a ich význame pre celkové zhotovenie diela.
7. Zmluvné strany sa dohodli, že zálohové platby ani platbu vopred objednávateľ dodávateľovi neposkytne.
8. Objednávateľ si splní svoj záväzok zaplatiť cenu diela bankovým prevodom fakturovanej sumy v prospech účtu dodávateľa, ktorý je uvedený v záhlaví tejto zmluvy. Za deň zaplatenia fakturovanej sumy sa pre účely tejto zmluvy považuje deň odpísania peňažnej sumy z účtu objednávateľa na účet dodávateľa. V prípade, ak dodávateľ zmení počas účinnosti tejto zmluvy číslo bankového účtu a o tomto riadne neinformuje objednávateľa, záväzok objednávateľa sa považuje za splnený bez ohľadu na to, či budú finančné prostriedky pripísané na účet dodávateľa.
9. Zmluvné strany sa dohodli, že v rozsahu, v akom to právne predpisy pripúšťajú, vylučujú právo dodávateľa započítať bez súhlasu objednávateľa akúkoľvek svoju pohľadávku voči objednávateľovi oproti akejkoľvek pohľadávke objednávateľa voči dodávateľovi. Zmluvné strany sa dohodli, že objednávateľ môže kedykoľvek započítať pohľadávku, ktorú má voči dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má dodávateľ voči objednávateľovi.
10. Pri úhrade faktúry za cenu diela má objednávateľ právo zadržať sumu vo výške 5% z fakturovanej sumy bez DPH (ďalej len „**zádržné**“). Objednávateľ je oprávnený použiť zádržné na uspokojenie svojich akýchkoľvek nárokov, ktoré mu vzniknú voči dodávateľovi na základe tejto zmluvy, najmä, ale nielen, na odstránenie nedorobkov a vád diela alebo na náhradu škody, ktorá objednávateľovi preukázateľne vznikla a za ktorú zodpovedá dodávateľ. Zádržné zároveň slúži na zabezpečenie všetkých peňažných pohľadávok objednávateľa voči dodávateľovi, ktoré vzniknú z tohto zmluvného vzťahu.
11. Objednávateľ vyplatí dodávateľovi zádržné (resp. jeho zostatok, ak nastali skutočnosti predpokladané v bode 11. tohto článku zmluvy) nasledujúcim spôsobom:
    * 3/5 zádržného po 3 rokoch odo dňa prevzatia diela objednávateľom podľa tejto zmluvy,
    * 2/5 zádržného po 5 rokoch odo dňa prevzatia diela objednávateľom podľa tejto zmluvy,

a to do 30 dní odo dňa doručenia písomnej výzvy dodávateľa objednávateľovi. Dodávateľ nie je oprávnený požadovať úroky a/alebo úroky z omeškania zo zádržného odo dňa jeho zadržania až do momentu, kedy je objednávateľ povinný podľa tohto bodu uvoľniť zádržné dodávateľovi. Dodávateľ je oprávnený navrhnúť objednávateľovi nahradenie zádržného iným spôsobom zabezpečenia splnenia svojich záväzkov zo zmluvy, napr. bankovou zárukou, pričom objednávateľ posúdi návrh dodávateľa, avšak nie je povinný ho akceptovať.

**Článok IX.**

**Zmluvné pokuty**

1. V prípade, ak dodávateľ bude v omeškaní s riadnym a včasným odovzdaním diela podľa článku II. bod 1.2 tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 0,1 % z ceny diela s DPH za každý i začatý deň omeškania. V prípade, ak omeškanie dodávateľa podľa predchádzajúcej vety bude dlhšie ako 10 pracovných dní, tak od 11. dňa má objednávateľ právo požadovať od dodávateľa zaplatenie zmluvnej pokuty vo výške 0,2 % z ceny diela s DPH za 11. a každý ďalší aj začatý deň omeškania dodávateľa.
2. V prípade, že sa objednávateľ dostane do omeškania s úhradou ceny diela, má dodávateľ právo požadovať od objednávateľa úroky z omeškania v zmysle všeobecne záväzných právnych predpisov.
3. V prípade, ak dodávateľ poruší svoju zmluvnú povinnosť odstrániť vady diela podľa čl. VII. tejto zmluvy riadne a včas, má objednávateľ právo požadovať od dodávateľa zaplatenie zmluvnej pokuty vo výške 200,-EUR, a to za každý začatý deň porušenia tejto povinnosti až do splnenia tejto povinnosti.
4. V prípade, ak dodávateľ poruší svoju povinnosť podľa článku V. bod 10. tejto zmluvy a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom dodávateľom nelegálne zamestnávaných osôb, (i) je dodávateľ povinný zaplatiť objednávateľovi zmluvnú pokutu vo výške sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči dodávateľovi aj opakovane.
5. V prípade, ak dodávateľ poruší svoju povinnosť uvedenú v článku IV. bod 4. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 1.000,- EUR za každé jednotlivé porušenie.
6. V prípade, ak dodávateľ poruší svoju povinnosť podľa článku V. bod 9. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 200,- EUR, a to za každý začatý deň porušenia tejto povinnosti až do splnenia tejto povinnosti.
7. V prípade, ak dodávateľ poruší svoju povinnosť podľa článku V. bod 19. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 200,- EUR, a to za každý začatý deň porušenia tejto povinnosti až do splnenia tejto povinnosti, pričom porušenie uvedenej povinnosti, ktorá trvá dlhšie ako 10 dní sa považuje za podstatné porušenie tejto zmluvy.
8. V prípade, ak dodávateľ poruší svoju povinnosť podľa článku XI. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 2.500,– EUR, a to za každý prípad osobitne.
9. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b Zákona o DPH, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla.
10. Pokiaľ dodávateľ poruší ktorúkoľvek povinnosť týkajúcu sa subdodávateľov alebo ich zmeny podľa tejto zmluvy (napr. dodávateľ vykoná zmenu subdodávateľa bez uzavretia dodatku k tejto zmluve), má objednávateľ nárok na zmluvnú pokutu vo výške 200,- EUR za každý deň porušenia danej povinnosti, pričom porušenie povinnosti, ktorá trvá dlhšie ako 10 dní sa považuje za podstatné porušenie tejto zmluvy.
11. Dodávateľ sa zaväzuje zmluvné pokuty v zmysle tejto zmluvy uhradiť objednávateľovi v lehote do 15 dní odo dňa doručenia písomnej výzvy na jej úhradu. Zmluvné pokuty v zmysle tejto zmluvy je objednávateľ oprávnený uložiť dodávateľovi opakovane, a to pri každom jednom mieste plnenia uvedenom v článku I. bod 3. tejto zmluvy. Zaplatením zmluvnej pokuty sa dodávateľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške, spôsobenej porušením povinnosti dodávateľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
12. Objednávateľ je oprávnený požadovať od dodávateľa aj náhradu škody spôsobenú porušením ktorejkoľvek z jeho povinností uvedenej v tejto zmluve alebo vyplývajúcej zo všeobecne záväzných právnych predpisov. Dodávateľ je oprávnený riešiť náhradu škody prostredníctvom svojho poistenia zodpovednosti za škodu, k čomu mu objednávateľ poskytne primeranú súčinnosť.
13. Dodávateľ je tiež povinný nahradiť objednávateľovi všetky poplatky, pokuty a iné vzniknuté náklady, ktoré bol objednávateľ nútený vynaložiť v súvislosti s vadami diela.

**Článok X.**

**Osobitné ustanovenia**

1. Objednávateľ v rozsahu nevyhnutne potrebnom poskytne na vyzvanie dodávateľa súčinnosť pri zaobstarávaní podkladov potrebných pre realizáciu diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne dodávateľovi vo vzájomne dohodnutom čase, inak v primeranej lehote od doručenia výzvy dodávateľa.
2. Akékoľvek doklady a podklady, ktoré dodávateľ dostane od objednávateľa, prípadne získa pri plnení predmetu zmluvy (ďalej len „**dokumentácia diela**“) je povinný bezodkladne potom, ako ich už nebude potrebovať k realizácii diela, odovzdať objednávateľovi. Takúto dokumentáciu diela je dodávateľ oprávnený použiť výlučne na plnenie svojich záväzkov podľa tejto zmluvy a je povinný zachovávať dôvernosť informácií v nej uvedených.
3. Objednávateľ nezodpovedá za prípad pracovného úrazu zamestnancov dodávateľa, prípadne jeho subdodávateľov.
4. Zmluvné strany sa dohodli, že oprávnenými zástupcami zmluvných strán pre zabezpečovanie vzájomného kontaktu zmluvných strán a riadnej realizácie tejto zmluvy sú:
5. za objednávateľa:

meno a priezvisko:  Miloš Holán

e-mail: milos.holan@petrzalka.sk

telefónne číslo: 0948 487 185

1. za dodávateľa:

meno a priezvisko:  [•]

e-mail: [•]

elefónne číslo: [•]

**Článok XI.**

**Mlčanlivosť a zachovávanie obchodného tajomstva**

1. Za dôverné informácie sa pre účely tejto zmluvy považujú všetky informácie, o ktorých sa zmluvné strany dozvedia v rámci ich zmluvného vzťahu založeného touto zmluvou, pri plnení tejto zmluvy alebo v súvislosti s jej uzavretím a plnením, ako aj všetky údaje a informácie, ktoré sú obsiahnuté v dokumentoch vypracovaných za účelom prípravy, uzavretia alebo plnenia tejto zmluvy (ďalej len „**dôverné informácie**“).

2. Každá zmluvná strana sa zaväzuje počas trvania tejto zmluvy, ako aj po jej ukončení:

1. uchovávať v tajnosti a dôvernosti akékoľvek dôverné informácie a (pokiaľ to nie je pre účely plnenia tejto zmluvy) nebude takéto informácie reprodukovať ani poskytovať tretím stranám alebo ich iným spôsobom využívať; a
2. sprístupňovať dôverné informácie tretím stranám výlučne na základe predchádzajúceho písomného súhlasu druhej zmluvnej strany; to neplatí pre daňových, právnych alebo iných profesionálnych poradcov zmluvnej strany, ktorí sú zo zákona alebo na základe zmluvy povinní zachovávať dôvernosť poskytnutých informácií;
3. zabezpečiť, že akákoľvek tretia strana, ktorej sú dôverné informácie sprístupnené, dodrží záväzok mlčanlivosti v zmysle podmienok tejto zmluvy;
4. využívať dôverné informácie len pri realizácii tejto zmluvy a pri vykonávaní vlastných práv a povinností podľa tejto zmluvy.

3. Ustanovenia bodu 2. tohto článku tejto zmluvy sa nevzťahujú na dôverné informácie, ktoré:

a) sú alebo sa stali verejnosti známe bez akéhokoľvek porušenia záväzkov alebo povinností niektorou zo zmluvných strán vyplývajúcich z tejto zmluvy;

b) sú alebo boli získané prijímajúcou stranou samostatne;

c) boli známe jednej zo zmluvných strán ešte pred začatím zmluvných rokovaní o uzavretí tejto zmluvy alebo jej boli poskytnuté treťou stranou ako informácie, ktoré nie sú dôverné, pričom táto tretia strana neporušila vlastnú povinnosť mlčanlivosti;

1. sú náležite sprístupnené na základe zákonnej povinnosti, nariadenia súdu s rozhodnou právomocou alebo iného regulačného orgánu s tým, že v tomto prípade zmluvná strana, ktorá je povinná Dôverné informácie sprístupniť, bude okamžite informovať druhú zmluvnú stranu pred sprístupnením Dôverných informácií.

4. Zmluvné strany sa zaväzujú:

1. neoznámiť a nesprístupniť obchodné tajomstvo druhej zmluvnej strany akýmkoľvek tretím osobám;

b) žiadnym spôsobom nevyužívať pre seba alebo akúkoľvek tretiu osobu obchodné tajomstvo druhej zmluvnej strany inak, než na plnenie tejto zmluvy;

c) zabezpečiť akékoľvek listiny a akékoľvek iné nosiče informácií, vrátane ich kópií, z ktorých možno získať obchodné tajomstvo druhej zmluvnej strany, pred zneužitím tretími osobami;

d) poučiť svojich zamestnancov, ktorí sa pri plnení pracovných úloh môžu stretnúť hoci aj v obmedzenej miere s obchodným tajomstvom druhej zmluvnej stany a členov štatutárneho orgánu, o povinnosti zachovávať predmetné obchodné tajomstvo;

e) bez zbytočného odkladu písomne oznámiť dotknutej zmluvnej strane, že sa tretia osoba domáha sprístupnenia obchodného tajomstva.

**Článok XII.**

**Trvanie a ukončenie zmluvy**

1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy v súlade s touto zmluvou a/alebo s príslušnými ustanoveniami Obchodného zákonníka a/alebo zákona o verejnom obstarávaní a výpoveďou objednávateľa.
2. Ukončenie zmluvného vzťahu je možné uskutočniť aj po vzájomnej písomnej dohode obidvoch zmluvných strán. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Objednávateľ môže okamžite odstúpiť od zmluvy v prípade podstatného porušenia zmluvy dodávateľom. Na účely tejto zmluvy sa za podstatné porušenie zmluvy dodávateľom považuje najmä:

* ak dodávateľ neplní zmluvné podmienky uvedené v tejto zmluve, najmä v prípade nedodržania podstatných kvalitatívnych a dodacích podmienok, alebo nedodržania predpísaného technologického postupu,
* ak sa preukáže, že dodávateľ v rámci verejného obstarávania, ktorého výsledkom je uzatvorenie tejto zmluvy predložil nepravdivé doklady alebo uviedol nepravdivé, neúplné alebo skreslené údaje,
* je proti dodávateľovi vedené konkurzné konanie, je v konkurze, bol proti dodávateľovi zamietnutý návrh alebo zastavené konanie na vyhlásenie konkurzu pre nedostatok majetku, bol zrušený konkurz pre nedostatok majetku alebo v prípade, ak dodávateľ vstúpil do likvidácie alebo je proti dodávateľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov), ako aj vtedy, ak existuje dôvodná obava, že plnenie záväzkov dodávateľa v zmysle tejto zmluvy je vážne ohrozené,
* dodávateľ v dôsledku platobnej neschopnosti neuhradí platby svojim subdodávateľom,
* dodávateľ bol zverejnený v Zozname platiteľov DPH, u ktorých nastali dôvody na zrušenie registrácie v zmysle zákona o DPH v znení neskorších predpisov;
* ak dodávateľ poruší ustanovenie bodu 4 a 8 článku II. tejto zmluvy,
* ak dodávateľ poruší ustanovenie bodu 4. článku IV. tejto zmluvy,
* ak dodávateľ poruší ustanovenie bodu 19. článku V. tejto zmluvy,
* ak dodávateľ poruší svoju povinnosť podľa článku XI. tejto zmluvy,
* ak dodávateľ neodstráni vady diela riadne a včas v zmysle článku VII. tejto zmluvy;
* ak dodávateľ poruší ustanovenie bodu 2. článku XIV. tejto zmluvy,
* ak dodávateľ poruší akékoľvek ustanovenie zmluvy a svoje porušenie neodstráni ani do 10 dní odo dňa písomnej výzvy objednávateľa na odstránenie porušenia zmluvy;
* iné porušenia, ktoré sú ako podstatné uvedené v tejto zmluve.

1. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.
2. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy od momentu odstúpenia, okrem nárokov na náhradu škody, nárokov na zmluvné a zákonné sankcie a zodpovednosti za vady tých prác a dodávok, ktoré boli do dňa odstúpenia od zmluvy zrealizované a iné nároky, ktoré zo svojej povahy majú pretrvávať aj po zániku zmluvy.
3. Objednávateľ je oprávnený túto zmluvu vypovedať aj bez uvedenia dôvodu. Výpovedná lehota je jeden mesiac a začína plynúť v prvý deň kalendárneho mesiac nasledujúceho po mesiaci, v ktorom bola výpoveď písomne doručená dodávateľovi.

**Článok XIII.**

**Komunikácia zmluvných strán**

1. Zmluvné strany sa dohodli, že písomnosť podľa tejto zmluvy je možné doručovať:
2. elektronicky,
3. osobne do podateľne,
4. poštou,
5. kuriérom.
6. Zmluvné strany sa dohodli, že ich vzájomná komunikácia súvisiaca s touto zmluvou bude prebiehať prioritne elektronicky prostredníctvom e-mailov uvedených v článku X. bode 4. tejto zmluvy. Zmluvné strany sa dohodli, že dodávateľ je povinný písomnosť doručovanú elektronicky odoslať na e-mailovú adresu objednávateľa uvedenú v článku X. bod 4. tejto zmluvy. Písomnosť doručovaná elektronicky na e-mailovú adresu sa považuje za doručenú:
7. okamihom prevzatia v prípade, že prevzatie druhá strana potvrdí, alebo
8. nasledujúci pracovný deň po jej odoslaní, ak druhá strana prevzatie písomnosti nepotvrdila.
9. Písomnosti doručované do elektronickej schránky zmluvnej strany sa doručujú do vlastných rúk, pričom na základe dohody zmluvných strán sa uplatňuje fikcia doručenia podľa § 32 ods. 5 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákona o e-Governmente) v znení neskorších predpisov.
10. Doporučené doručovanie prostredníctvom pošty sa vyžaduje najmä v prípade podstatných okolností trvania zmluvného vzťahu, ako napríklad spôsoby ukončenia zmluvy. Zmluvné strany sa dohodli, že písomnosť sa na účely tejto zmluvy považuje za doručenú dňom jej prevzatia zmluvnou stranou, ktorej je adresovaná alebo dňom odmietnutia jej prevzatia zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.
11. Pre doručovanie sa použijú adresy sídla zmluvných strán uvedené v záhlaví tejto zmluvy, prípadne iná adresa, ktorá je na tento účel riadne oznámená druhej zmluvnej strane. V prípade akejkoľvek zmeny adresy určenej na doručovanie písomnosti na základe tejto zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.

**Článok XIV.**

**Záverečné ustanovenia**

1. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Dodávateľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.
3. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä Obchodným zákonníkom.
4. Meniť alebo dopĺňať obsah tejto zmluvy je možné iba formou písomných očíslovaných dodatkov, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán.
5. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.
7. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto zmluvy majú vždy prednosť ustanovenia textu zmluvy.
8. Táto zmluva je vyhotovená v šiestich rovnopisoch, z ktorých štyri vyhotovenia si ponechá objednávateľ a dve vyhotovenia dodávateľ.
9. Túto zmluvu uzatvorili zmluvné strany slobodne, vážne bez skutkového alebo právneho omylu a na znak súhlasu ju vlastnoručne podpísali.
10. Táto zmluva obsahuje prílohy, ktoré sú jej neoddeliteľnou súčasťou:

*Prílohu č. 1* – Vecný a časový harmonogram realizácie diela

*Prílohu č. 2* – Cenová ponuka – rozpočet

*Prílohu č. 3* – Návrhy požadovaného vykonania diela

*Prílohu č. 4* – Zoznam subdodávateľov

*Prílohu č. 5* – Technické požiadavky na dielo

**Dodávateľ: Objednávateľ:**

V  [•], dňa: [•] V Bratislave, dňa:

................................................. ............................................................

[•] Mestská časť Bratislava-Petržalka

Ing. Ján Hrčka, starosta

**Príloha č. 1 Vecný a časový harmonogram realizácie diela**

**DIELO:** „Bezbariérové rampy pre imobilných občanov do základných škôl“

**DODÁVATEĽ:**

**VYPRACOVAL:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Časový harmonogram v týždňoch** | |  |  |  |  |  |  |
| **názov pracovného postupu, činnosti** | 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Príloha č. 4 ZoD Zoznam subdodávateľov

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Por. č**. | **Obchodné meno** | **Sídlo subdodávateľa,**  **IČO** | **Označenie registra, v ktorom je subdodávateľ zapísaný, číslo zápisu** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok prác alebo služieb** | **Podiel na celkovom objeme dodávky (%)** | **Podiel subdodávky v € bez DPH** |  |
|  | 1 |  |  |  |  |  |  |  |  |
|  | 2 |  |  |  |  |  |  |  |  |
|  | 3 |  |  |  |  |  |  |  |  |
|  | 4 |  |  |  |  |  |  |  |  |
|  | 5 |  |  |  |  |  |  |  |  |
|  | 6 |  |  |  |  |  |  |  |  |
|  | 7 |  |  |  |  |  |  |  |  |
|  | 8 |  |  |  |  |  |  |  |  |
|  | 9 |  |  |  |  |  |  |  |  |
|  | 10 |  |  |  |  |  |  |  |  |

**Príloha č. 5 Technické požiadavky na dielo**

Požiadavky na vonkajšie bezbariérové rampy:

1. Povrchová úprava do vonkajšieho prostredia – žiarový zinok
2. Spojovací materiál z nehrdzavejúce ocele
3. Demontovateľná konštrukcia
4. Výškovo nastaviteľné pätky stĺpikov
5. Požiadavky podľa vyhlášky č. 532/2002 Z. z. Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie
6. Pozdĺžny sklon rampy môže byť najviac 1:12
7. Rampa musí byť široká najmenej 1300 mm
8. Šírka vodorovných podest min. 1500 mm
9. Ak je rampa dlhšia ako 3000 mm môže byť sklon výnimočne aj 1:8
10. Rampa, ktorá je dlhšia ako 9000 mm musí byť prerušená odpočívadlom s dĺžkou najmenej 2000 mm
11. Na začiatku a na konci rampy musí byť manipulačná plocha min. 1500 mm x 1500 mm
12. Rampa má mať po oboch stranách vodiacu tyč vo výške 300 mm a držadlo vo výške 750 mm a 900 mm
13. Rampa musí mať porézny protišmykový povrch
14. Bočná pozdĺžna zarážka rampy vo výške 100 mm